*Projekts*

2017. gada ”\_\_.”\_\_\_\_\_\_\_\_\_\_\_\_ Noteikumi Nr.

Rīgā (Prot. Nr.\_\_\_\_\_\_\_ §)

**Noteikumi par aizturēto ārzemnieku izmitināšanas centra un patvēruma meklētāju izmitināšanas telpu iekārtošanu un aprīkošanu**

*Izdoti saskaņā ar*

*Patvēruma likuma 21. panta pirmo daļu un*

[*Imigrācijas likuma*](http://likumi.lv/ta/id/68522-imigracijas-likums)[*59. panta*](http://likumi.lv/ta/id/68522-imigracijas-likums#p59)*otro daļu,*

1. Noteikumi nosaka Valsts robežsardzes (turpmāk – Robežsardze) aizturēto ārzemnieku izmitināšanas centra (turpmāk – centrs) un patvēruma meklētāju izmitināšanas telpu (turpmāk – izmitināšanas telpas) iekārtošanas un aprīkošanas prasības.

2. Centrā iekārto:

2.1. ārzemniekam paredzētās dzīvojamās telpas;

2.2. ārzemniekam paredzētās koplietošanas telpas;

2.3. palīgtelpas un saimniecības telpas;

2.4. pastaigu laukumu;

2.5. speciāli aprīkotas telpas:

2.5.1. medicīnas izolatoru;

2.5.2. īpaša apsardzības režīma telpas (tai skaitā iekšējās kārtības pārkāpēju telpa).

3. Izmitināšanas telpās iekārto:

3.1. patvēruma meklētājam paredzētās dzīvojamās telpas;

3.2. patvēruma meklētājam paredzētās koplietošanas telpas;

3.3. palīgtelpas un saimniecības telpas;

3.4. pastaigu laukumu, ja izmitināšanas telpas izveido ārpus centra;

3.5. speciāli aprīkotas telpas - īpaša apsardzības režīma telpas (tai skaitā iekšējās kārtības pārkāpēju telpa).

4. Dzīvojamās telpas iekārto, vienai personai paredzot ne mazāk par 4 m2. Dažādu dzimumu personas izvieto atsevišķās dzīvojamās telpās (centrā šīs telpas iekārto pa savstarpēji nodalītiem telpu blokiem), izņemot gadījumus, ja personas ir vienas ģimenes locekļi. Nepilngadīgu personu bez pavadības izmitināšanai dzīvojamās telpas iekārto sieviešu vai ģimeņu izmitināšanai paredzētajās telpās (centrā šīs telpas iekārto sieviešu vai ģimeņu izmitināšanai paredzētajā telpu blokā).

5. Koplietošanas telpas ir mācību telpa, bērnu rotaļu telpa, tikšanās telpa, trenažieru telpa, reliģisko rituālu telpa, atpūtas telpa, ēdamtelpa ar virtuvi, veļas mazgātava un smēķētava. Iekārtojot centru un izmitināšanas telpas centrā, attiecīgo kategoriju personu izmitināšanas blokā iekārto bērnu rotaļu telpu (sieviešu vai ģimeņu izmitināšanai paredzētajā telpu blokā), atpūtas telpu, ēdamtelpu ar virtuvi, veļas mazgātavu un smēķētavu.

6. Palīgtelpas un saimniecības telpas ir Robežsardzes amatpersonām un apkalpojošam personālam nepieciešamās telpas, apskates telpa, intervijas telpa, fotografēšanas un daktiloskopijas telpa, procedūru kabinets, internista kabinets, psihologa kabinets, uzkopšanas inventāra noliktava, tualete, virtuve centralizētai ēdiena gatavošanai, saimniecības preču noliktava, pārtikas preču noliktava, personu mantu noliktava, tīrās veļas noliktava, netīrās veļas noliktava, veļas mazgātava, apmeklētāju uzgaidāmā telpa, telpa apmeklētāju mantu glabāšanai, caurlaižu režīma nodrošināšanas telpa.

7. Iekārtojot centru un izmitināšanas telpas centrā, to veido kā vienotu kompleksu. Koplietošanas telpas, kas nav iekārtotas attiecīgajā blokā, un palīgtelpas ar saimniecības telpām izmanto gan aizturēto ārzemnieku, gan patvēruma meklētāju izmitināšanas nodrošināšanai. Izmitināšanas telpās, kuras iekārto citā Robežsardzes struktūrvienībā, šo noteikumu 5. un 6. punktā minētās telpas iekārto ņemot vērā Robežsardzes struktūrvienības tehniskās iespējas un tādā apjomā, lai nodrošinātu normatīvo aktu starptautiskās aizsardzības un pamattiesību jomās ievērošanu.

8. Centrā vai izmitināšanas telpās, pastaigām svaigā gaisā, noteiktā teritorijā iekārto ne mazāk kā divus pastaigu laukumus, kuri nav mazāki par 25 m2.

9. 3Centru vai izmitināšanas telpas iekārto, paredzot:

9.1. elektroapgādi:

9.1.1. apsardzes un ugunsdzēsības signalizācijas sistēmas, novērošanas un telefonizācijas sistēmas pieslēgumu avārijas apgaismošanas sadalei;

9.1.2. teritorijas un žoga apgaismojumu;

9.1.3. pilnu aprīkojumu potenciāla izlīdzināšanai;

9.1.4. paaugstinātu zibens un pārsprieguma aizsardzību ēkām, elektrotīkliem, video novērošanas sistēmai, vājstrāvu tīkliem saskaņā ar Zibens aizsardzības normatīvu un Telekomunikāciju sistēmas un to zibens aizsardzības shēmu prasībām;

9.1.5. aparatūras elektrobarošanas aizsardzību ar pārsprieguma novadītājiem (trīspakāpju B, C, D);

9.1.6. rezerves strāvas avotu (dīzeļģeneratoru) ar atbilstošu jaudu;

9.2. šādas telekomunikācijas sistēmas (strukturizētās kabeļu sistēmas):

9.2.1. nodrošinājumu ar tālruņa, telefaksa un datoru sakaru tīkliem (ekrānus zemējot);

9.2.2. datoru tīklu ar apmaiņas ātrums ne mazāk kā 100 MB/s, kā arī atsevišķās zonās bezvadu internetu;

9.2.3. tālruņu un datoru tīkla vadu ievilkšanu telpās, izmantojot kabeļu kanālus;

9.2.4. telefonu un datoru tīklu veido, izmantojot 5.kategorijas vai augstākas kategorijas ekranēto vītā pāra kabeli;

9.2.5. datoru uzstādīšanas vietās paredz uzstādīt nepārtrauktās barošanas blokus;

9.2.6. datoru tīkla aparatūrai izmanto vismaz 3COM firmas tipa koncentratorus (switch) un tīkla kartes;

9.2.7. kā nepārtrauktās barošanas avotus izmanto UPS;

9.3. šādas signalizācijas sistēmas:

9.3.1. teritorijas, personu koplietošanas telpu, medicīnas izolatoru, īpaša apsardzības režīma telpu, pastaigu laukuma apsardzi ar videokamerām, kuras nodrošina informāciju ciparu ierakstā un iespēju pārraidīt attēlu, izmantojot TCP/IP;

9.3.2. atsevišķās zonās un ārdurvīs – kodētas atslēgas ar pielaidi un atslēgu lietošanas sarakstu datora atmiņā;

9.3.3. automatizēto CCTV ciparu ierakstu sistēmu ar signālu Delta kompresijas metodi un foto printeri;

9.3.4. profesionālu ugunsdzēsības signalizāciju pēc “adrešu” sistēmas;

9.3.5. dzīvojamo un koplietošanas telpu logu apsardzi no ēkas ārpuses ar kustību sensoriem, kas savienoti ar videonovērošanu, kā arī dzīvojamo un koplietošanas telpu logu aprīkošanu ar agrīnās brīdināšanas sistēmu pret nesankcionētu logu atvēršanu vai stiklojuma bojāšanu. Ja kāda no šīm apsardzības sistēmām netiek uzstādīta, attiecīgie logi tiek aprīkoti ar ārējo restojumu;

9.4. paaugstinātu zibens un pārsprieguma aizsardzību:

9.4.1. trīspakāpju elektrobarošanas aizsardzību;

9.4.2. metāla mastus uz kuriem uzstādītas videokameras sazemē un aprīko ar zibens aizsargiem;

9.4.3. aizsardzību pret augsta potenciāla ienešanu ēkās caur pazemes un virszemes metāla konstrukcijām un komunikācijām;

9.4.4. sakaru, video novērošanas un datoru aparatūras aizsardzībai paredz pārsprieguma aizsardzības ierīces, kuras uzstādīt pēc iespējas tuvāk aizsargājamai aparatūrai un pievieno EP kopnēm pa īsāko ceļu;

9.4.5. galveno (ievada) ekvipotenciāla kopni, kā arī atsevišķas EP kopnes telpām aprīko ar aizsargājamo aparatūru (serveru telpa, dežūrtelpa, u.c.);

9.5. pašplūsmas un piespiedu vēdināšanas sistēmas, saskaņā ar normatīviem;

9.6. centralizētu, atsevišķi katrā telpā regulējamu gaisa kondicionēšanas sistēmu;

9.7. atsevišķās telpās (piemēram, serveru telpā, dežūrtelpā u.c.) individuālas gaisa kondicionēšanas iekārtas;

9.8. ugunsdzēsības hidrantu sistēmas, saskaņā ar normatīviem;

9.9. centra teritorijas iežogojumu (3,0 m augsts, necaurredzams žogs no triecienizturīga materiāla (piemēram, betona, ķieģeļiem) ar dzeloņstiepļu pinumu, aprīkots ar kustību sensoriem un videonovērošanu, kas savstarpēji savienoti);

9.10. automatizētu vārtu atvēršanu un aizvēršanu;

9.11. pastaigu laukuma iežogojumu (3,0 m augsts, triecienizturīga materiāla žogs ar dzeloņstiepļu pinumu, aprīkots ar kustību sensoriem un videonovērošanu, kas savstarpēji savienoti);

4

10. Labiekārtojot centru vai izmitināšanas telpas, paredz:

10.1. teritoriju ar cieto segumu (piemēram, asfaltbetons, bruģis u.c. izņemot bērnu rotaļu laukumu);

10.2. pastaigu laukumam – atsevišķu vietu ar nojumi (lapeni);

10.3. novietni atkritumu tvertnēm;

10.4. trīs karogu mastus.

11. Dzīvojamo un koplietošanas telpu, medicīnas izolatora sienas un logus iekārto no triecienizturīgiem materiāliem, lai nepieļautu iespēju personām patvaļīgi atstāt centru vai izmitināšanas telpas, bojāt dzīvojamo un koplietošanas telpu sienas un logus, kā arī nodarīt kaitējumu citām personām.

12. Iekārtojot īpaša apsardzības režīma telpas (tai skaitā iekšējās kārtības pārkāpēju telpas) ievēro, ka uz vienu personu nedrīkst būt mazāk par 4m2 (neskaitot tualetes telpas) un starp dzīvojamās telpas sienām jābūt vismaz 2 m, griestu augstumam jābūt vismaz 2,5 m, bet logi nav mazāki par 0,5 x 0,5 m. Sienas, logus un durvis iekārto no triecienizturīgiem materiāliem, lai nepieļautu iespēju personām patvaļīgi atstāt centru vai izmitināšanas telpas, bojāt telpu sienas, logus un durvis, kā arī nodarīt kaitējumu citām personām. Logiem no ārpuses iekārto restojumu.

6

13. Dzīvojamo un koplietošanas telpu, medicīnas izolatora un īpaša apsardzības režīma telpas (tai skaitā iekšējās kārtības pārkāpēju telpas) komunikācijas (vadus, kabeļus, caurules) iekārto tā, lai personām nebūtu iespējams tām brīvi piekļūt.

7

8

9

14. Centru un izmitināšanas telpas aprīko atbilstoši šo noteikumu pielikumam.

15. Atzīt par spēku zaudējušiem Ministru kabineta 2008. gada 17. jūnija noteikumus Nr. 435 „[Noteikumi par izmitināšanas centra iekārtošanas un aprīkošanas prasībām](http://likumi.lv/ta/id/181286-izmitinasanas-centra-ieksejas-kartibas-noteikumi)" (Latvijas vēstnesis, 2008, 96. nr.).

Ministru prezidents M. Kučinskis

Iekšlietu ministrs R. Kozlovskis

Iesniedzējs:

Iekšlietu ministrs R. Kozlovskis

Vīza:

valsts sekretāre I. Pētersone – Godmane

2017.02.03. 9:46

1135

Hoņavko

67075630, mareks.honavko@rs.gov.lv